Forslag til EUROPA-PARLAMENTETS OG RÅDETS FORORDNING om indførsel af ris med oprindelse i Bangladesh /* COM/2012/0172 final - 2012/0085 (COD) */





BEGRUNDELSE 1. BAGGRUND FOR FORSLAGET Formålet med forslaget er at rette Rådets forordning (EØF) nr. 3491/90 af 26. november 1990[1] om indførsel af ris med oprindelse i Bangladesh ind efter den sondring mellem Kommissionens delegerede beføjelser og gennemførelsesbeføjelser, som blev indført med artikel 290 og 291 i traktaten om Den Europæiske Unions funktionsmåde (TEUF). 2. RESULTATER AF HØRINGER AF INTERESSEREDE PARTER OG KONSEKVENSANALYSEN Høring af interesserede parter Inddragelse og udnyttelse af ekspertise Det har ikke været nødvendigt at høre interesserede parter eller at indhente ekspertbistand udefra, fordi forslaget om at rette Rådets forordning (EØF) nr. 3491/90 ind efter Lissabontraktaten er et interinstitutionelt anliggende, der berører alle rådsforordninger. Konsekvensanalyse Det har ikke været nødvendigt med en konsekvensanalyse, fordi forslaget om at rette Rådets forordning (EØF) nr. 3491/90 ind efter Lissabontraktaten er et interinstitutionelt anliggende, der berører alle rådsforordninger. 3. JURIDISKE ASPEKTER AF FORSLAGET Resumé af forslaget Kommissionens delegations- og gennemførelsesbeføjelser i medfør af Rådets forordning (EØF) nr. 3491/90 afdækkes, og den tilsvarende vedtagelsesprocedure for disse retsakter fastsættes. Retsgrundlag Artikel 207 i traktaten om Den Europæiske Unions funktionsmåde. Nærhedsprincippet Beføjelserne vedrørende landbrugspolitikken er delt mellem EU og medlemsstaterne. Det vil sige, at så længe EU ikke lovgiver på området, bevarer medlemsstaterne deres kompetence. Dette forslag er begrænset til at tilpasse bestemmelserne om præferentiel indførsel af ris med oprindelse i Bangladesh til de nye krav, der blev indført med Lissabontraktaten. Den eksisterende EU-strategi berøres således ikke af dette forslag. Proportionalitetsprincippet Forslaget er i overensstemmelse med proportionalitetsprincippet. Reguleringsmiddel/reguleringsform Foreslået reguleringsmiddel: Europa-Parlamentets og Rådets forordning. Andre midler ville ikke være hensigtsmæssige af følgende grund: den fælles landbrugspolitiks karakter og forvaltningskrav gør, at direkte anvendelse er et uomgængeligt karakteristika ved den fælles landbrugspolitiks lovgivning. 4. BUDGETMÆSSIGE KONSEKVENSER Forslaget har ingen budgetmæssige konsekvenser. 2012/0085 (COD) Forslag til EUROPA-PARLAMENTETS OG RÅDETS FORORDNING om indførsel af ris med oprindelse i Bangladesh EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, under henvisning til forslag fra Europa-Kommissionen[2], efter fremsendelse af udkast til lovgivningsmæssig retsakt til de nationale parlamenter, efter den almindelige lovgivningsprocedure og ud fra følgende betragtninger: (1) Den Europæiske Union har i forbindelse med Uruguay-Runden forpligtet sig til at tilbyde en præferenceordning for indførsel af ris med oprindelse i de mindst industrialiserede udviklingslande. Blandt de lande, som tilbuddet gælder, har Bangladesh udtrykt interesse for at udvikle samhandlen med ris. Rådets forordning (EØF) nr. 3491/90 af 26. november 1990 om indførsel af ris med oprindelse i Bangladesh[3] blev vedtaget med henblik herpå. (2) Forordning (EØF) nr. 3491/90 tillægger Kommissionen beføjelser til at gennemføre nogle af bestemmelserne. Som følge af at Lissabontraktaten er trådt i kraft, bør disse beføjelser bringes i overensstemmelse med artikel 290 og 291 i traktaten om Den Europæiske Unions funktionsmåde (traktaten). Af klarhedshensyn bør forordning (EØF) nr. 3491/90 derfor ophæves og afløses af en ny forordning. (3) Med henblik på at sikre præferenceordningens pålidelighed og effektivitet bør Kommissionen tillægges beføjelse til at vedtage delegerede retsakter i henhold til traktatens artikel 290 med henblik på vedtagelsen af regler, der gør deltagelse i ordningen betinget af en garantistillelse. Det er særlig vigtigt, at Kommissionen gennemfører relevante høringer under sit forberedende arbejde, herunder på ekspertniveau. Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet. (4) For at sikre ensartede betingelser for gennemførelsen af denne forordning bør Kommissionen tillægges gennemførelsesbeføjelser. Disse beføjelser bør, medmindre andet udtrykkeligt er fastsat, udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[4]. Hvor suspension af præferenceordningen skulle blive nødvendig, bør Kommissionen dog kunne vedtage gennemførelsesretsakter uden at anvende forordning (EU) nr. 182/2011. (5) Præferenceordningen omfatter en nedsættelse af importafgiften på en nærmere fastsat mængde afskallet ris. De tilsvarende mængder på andre forarbejdningstrin end afskallet ris bør beregnes i overensstemmelse med Kommissionens forordning (EF) nr. 1312/2008 af 19. december 2008 om fastsættelse af omregningssatser, forarbejdningsomkostninger og værdien af biprodukter for de forskellige forarbejdningstrin for ris[5]. (6) For at kunne fastsætte den importafgift, der skal opkræves ved indførsel af ris fra Bangladesh i henhold til denne forordning, bør de relevante bestemmelser i Europa-Parlamentets og Rådets forordning nr. XXXX/XXXX om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)[6] tages i betragtning. (7) For at sikre at fordelene ved præferenceordningen begrænses til ris med oprindelse i Bangladesh, bør der udstedes et oprindelsescertifikat, og en eksportafgift på et beløb svarende til den nedsatte importafgift bør opkræves af eksportlandet – VEDTAGET DENNE FORORDNING: Artikel 1 Anvendelsesområde 1. Denne forordning fastsætter en præferenceordning for indførsel af ris med oprindelse i Bangladesh henhørende under KN-koderne 1006 10 (undtagen KN-kode 1006 10 10), 1006 20 og 1006 30. 2. Præferenceordningen er pr. kalenderår begrænset til en mængde svarende til 4 000 tons afskallet ris. Omregning af mængder på andre forarbejdningstrin end afskallet ris foretages ved anvendelse af de omregningssatser, der er fastsat i artikel 1 i forordning (EF) nr. 1312/2008. 3. Ved hjælp af en gennemførelsesretsakt vedtaget uden bistand fra den komité, der er nævnt i artikel 323, stk. 1, i forordning nr. XXXX/XXXX, suspenderer Kommissionen anvendelsen af præferenceordningen som fastsat i stk. 1 i denne artikel, så snart den konstaterer, at de indførsler, der er omfattet af nævnte ordning, i løbet af det pågældende år er nået op på den i stk. 2 anførte mængde. Artikel 2 Importtold 1. Inden for de i artikel 1, stk. 2, fastsatte mængder er importafgiften på ris lig med: — for uafskallet ris henhørende under KN-kode 1006 10 (undtagen KN-kode 1006 10 10), tolden i den fælles toldtarif, med fradrag af 50 % og af et fast beløb på 4,34 EUR, — for afskallet ris henhørende under KN-kode 1006 20, den told, der er fastsat i henhold til artikel 242 i forordning nr. XXXX/XXX, med fradrag af 50 % og af et fast beløb på 4,34 EUR, — for delvis sleben eller sleben ris henhørende under KN-kode 1006 30, den told, der er fastsat i henhold til artikel 244 i forordning nr. XXXX/XXXX, med fradrag af et fast beløb på 16,78 EUR efterfulgt af et fradrag på 50 % og af et fast beløb på 6,52 EUR. 2. Stk. 1 gælder på følgende betingelser: a) at der foreligger bevis på, at en eksportafgift på et beløb svarende til den i stk. 1 omhandlede nedsættelse er blevet opkrævet af Bangladesh, b) at den kompetente myndighed i Bangladesh har udstedt et oprindelsescertifikat. Artikel 3 Delegerede beføjelser Kommissionen tillægges beføjelser til at vedtage delegerede retsakter i henhold til artikel 4 således at den kan vedtage regler, der gør deltagelse i præferenceordningen betinget af en garantistillelse som fastsat i artikel 1. Artikel 4 Udøvelse af de delegerede beføjelser 1. Kommissionen tillægges beføjelser til at vedtage delegerede retsakter på de i denne artikel fastlagte betingelser. 2. De beføjelser til at vedtage delegerede retsakter, der er omhandlet i artikel 3, tillægges Kommissionen for en ubegrænset periode fra datoen for denne forordnings ikrafttræden. 3. Den i artikel 3 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Afgørelsen får virkning fra dagen efter offentliggørelsen i Den Europæiske Unions Tidende eller fra en senere dato, der fastsættes nærmere i afgørelsen. Den berører ikke gyldigheden af delegerede retsakter, der allerede er i kraft. 4. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom. 5. En delegeret retsakt vedtaget i henhold til artikel 3 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Denne frist forlænges med to måneder på Europa-Parlamentets eller Rådets initiativ. Artikel 5 Gennemførelsesbeføjelser Ved hjælp af gennemførelsesretsakter vedtager Kommissionen de nødvendige foranstaltninger, der vedrører: a) den administrative metode, der skal anvendes til forvaltningen af præferenceordningen, b) midler til fastsættelse af oprindelsen af produkter, der er omfattet af præferenceordningen, c) form og gyldighedsperiode på det oprindelsescertifikat, der henvises til i artikel 2, stk. 2, d) karakteren af de beviser, der kræves for at påvise, at den eksportafgift, der henvises til i artikel 2, stk. 2, er betalt, e) importlicensernes gyldighedsperiode, såfremt det er påkrævet, f) størrelsen på den garanti, der skal stilles i overensstemmelse med artikel 3, g) de meddelelser, som medlemsstaterne skal fremsende til Kommissionen. Disse gennemførelsesretsakter vedtages i overensstemmelse med undersøgelsesproceduren i artikel [323, stk. 2,] i Europa-Parlamentets og Rådets forordning (EU) nr. [xxxx/xxxx] (fusionsmarkedsordningen). Artikel 6 Ophævelse Forordning (EØF) nr. 3491/90 ophæves. Henvisninger til forordning (EØF) nr. 3491/90 gælder som henvisninger til nærværende forordning og læses efter sammenligningstabellen i bilaget til denne forordning. Artikel 7 Ikrafttræden Denne forordning træder i kraft på dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den På Europa-Parlamentets vegne På Rådets vegne Formand Formand BILAG SAMMENLIGNINGSTABEL, JF. ARTIKEL 6 Forordning (EØF) nr. 3491/90 || Nærværende forordning Artikel 1 || Artikel 2 Artikel 2, stk. 1 || Artikel 1, stk. 2 Artikel 2, stk. 2 || Artikel 1, stk. 3 Artikel 3 || Artikel 3, 4 og 5 [1] EFT L 337 af 4.12.1990, s. 1. Forordningen er ændret ved forordning (EF) nr. 1532/2007 (EUT L 337 af 21.12.2007, s. 19). [2] EUT C […] af […], s. […]. [3] EFT L 337 af 4.12.1990, s. 1. [4] EUT L 55 af 28.2.2011, s. 13. [5] EUT L 344 af 20.12.2008, s. 56. [6] EUT L […] af […], s. […].